‘’With specific reference to the Sport Education model (Siednetop, 1998), critically appraise how such an approach may be able to achieve a range of aims for Physical Education and youth sport.’’
Yn ôl Siedentop, Hastie a Van der Mars (2011) mae’r ‘Sport education model’ (SEM) yn ffordd o ddysgu addysg gorfforol sy’n ceisio targedu profiadau pawb yn ffyrdd gwahanol. Mae SEM yn ceisio creu profiadau mwy dilys a ystyrlon ac o ganlyniad i hyn yn adlewyrchu profiadau chwaraeon spesific trwy dysgu o amgylch tymhorau hirach yn hytrach na unedau byr llai manwl. Mae’r SEM yn cynnwys 6 prif bwnc. Yn gyntaf, tymhorau, prif achos tymhorau yw creu fwy o amser ddysgu pwnc dros gyfnod hirach o amser er mwyn mireinio dysgu ac o hyn gwella gwybodaeth a dealltwriaeth y pwnc (e.e pel droed). Mae Sinelnikov a Hastie (2010) yn dangos bod tymhorau’n creu mwy o amser i feistroli sgiliau, gan wella gwybodaeth a dealltwriaeth dros amser. Mae hefyd yn creu amgylchedd sydd yn annog methiant felly mae plant yn fwy hyderus i geisio sgiliau newydd (Sinelnikov a Hastie, 2010). Nesaf, yr ail ran o’r SEM yw ‘Team Affilioation’, mae’r disgyblion yn sefyll yn rhan o’r un tîm yn ystod y tymhorau ac o hyn yn hyrwyddo hunaniaeth, perthyn ac ymrwymiad (MacPhail,Kirk a Kinchin, 2004).  Hefyd, mae Cystadleuaeth strwythedig yn rhan o SEM lle mae cynghrair yn cael ei threfnu a ‘fixtures’ wythnosol yn cael ei osod sydd yna hefyd yn atgyfnerthu’r pwynt o greu profiadau go iawn i chwaraeon. Yn ogystal, mae ‘culminating event’ yn cael ei threfnu yn y SEM, hyn yw digwyddiad sydd yn cael ei adeiladu lan at fel ffeinal, mae’r ‘culminating event’ yma yn ffordd dda o dangos dilyniant y plant ers iddynt ddechrau a hefyd yn siawns iddynt ddathlu llwyddiant ar ddiwedd y tymor. Yn ôl MacPhail, Kirk a Kinchin (2004) mae strwythur tymhorol yn addysg gorfforol yn arwain at ddigwyddiad terfynol sy’n helpu disgyblion i weld faint maent wedi gwella ac adeiladu ymdeimlad o lwyddiant ac ymrwymiad. Mae hyn yn gwneud y profiad dysgu’n fwy ystyrlon ac yn rhoi hwb i’w hyder mewn senarios realistig. Yn ogystal mae ‘record keeping’ yn cael ei chynnwys er mwyn cadw cofnod o ganlyniadau a stats a hefyd ‘festivity’ lle mae seromoniau a gwobrau yn cael ei wneud i'r disgyblion sydd yna’n ychwanegu cymhelliant y disgyblion i geisio’n galetach am y gwobrau. Yn ôl Tedinha (2021) mae festivity a SEM yn fuddiol iawn gan wella cymhelliant a darparu’r teimlad o berthyn mewn gwersi addysg gorfforol. Yn ôl Yao et al (2025), mae SEM yn cael ei ystyried yn effeithiol iawn oherwydd ei fod yn hyrwyddo ymgysylltiad tymor hir. Mae hefyd yn gwella sgiliau cymdeithasol fel cyfathrebu ac arweinyddiaeth, yn ogystal ag hyn mae’n cynyddu cymhelliant trwy gyfleoedd gweithio mewn tîm ac elfennau o ddathlu sydd yn cael ei darparu o’r culminating event a festivity.  

Bwriadau Sport education Model-

Yn ôl Siedentop (1994) mae’n glir i weld fod 3 prif fwriad efo’r Sport education model (SEM), y tri phrif fwriad yw datblygu chwaraewyr chwaraeon cymwys, llythrennog a brwdfrydig. Mae’r model SEM yn dadlau fod profiadau unigryw sydd yn berthnasol i chwaraeon yn helpu disgyblion i wella lefelau technegol, datblygu dealltwriaeth ochr technegol y gemau, datblygu sbortsmonaeth a hefyd hybu arweinyddiaeth a chyfrifoldeb yn chwaraeon. Yn ôl Toivonen et al (2021) mae datblygu arweinyddiaeth a chyfrifoldeb mewn disgyblion yn ystod addysg gorfforol yn fuddiol gan ei fod yn cefnogi eu datblygiad holistig ac nid dim ond yn ffocysu ar wella sgiliau corfforol. Yn ôl Siedentop (1994), credaf ef fod profiadau chwaraeon dilys ac ystyrlon yn yr ysgol helpu disgyblion i wella hyder, gwella gwneud penderfyniadau a datblygu rhinweddau cymdeithasol. O ganlyniad i hyn mae SEM yn ceisio helpu pobl ifanc ddatblygu’r sgiliau ymarferol a rhyngbersonol sydd eu hangen arnynt i gymryd rhan mewn chwaraeon tu allan i’r ysgol. Ar y llaw arall, mae awduron hefyd yn dadlau nid yw rhinweddau yma yn guaranteed o ganlyniad i cymrud rhan yn SEM. Mae Hastie, de Ojeda a Luquin (2011) yn dadlau y gall arweinyddiaeth myfyrwyr o fewn y SEM fod yn broblematig oherwydd nad yw pob disgybl yn elwa'n gyfartal o rolau arweinyddiaeth. Mae'r adolygiad yma yn awgrymu y gallai SEM amau sdim gan ddisgyblion y sgiliau a’r hyder i arwain, o hyn gall y model osod gofynion ar ddisgyblion sy'n fwy na'u hyder neu eu lefel sgiliau. I ychwanegu at hyn mae Dyson, Griffin a Hastie (2004) yn dadlau fod lot o lwyddiant SEM yn dibynnu ar lefel sgil athrawon i gyflwyno’r model yma yn effeithiol a newid o fod yn hyfforddwyr i fod yn hwyluswyr.

Sport education model domains- 

Mae’r Sport education model (SEM) yn targedu i wella tri phrif ‘domain’, corfforol, gwybyddol ac emosiynol (Siedentop 1994). Mae’r agwedd Gorfforol yn cael ei chyfleu trwy gydol SEM, yn ôl Siedentop (1994) targedwyd yr agwedd gorfforol trwy sgiliau technegol disgyblion trwy gydol gwersi SEM, dealltwriaeth dactegol o gemau corfforol a chymhwysedd corfforol spesific i chwaraeon. Mae hyn yn cael ei gyfleu gan SEM trwy’r defnydd o dymhorau hir, ymarfer parhau trwy gydol y gwersi a gemau ‘match’ spesific. Mae’r tri ffordd yma yn galluogi disgyblion i ymarfer a gwella sgiliau spesific dros amser sydd yn gyffredinol i'r gemau chwaraeon.Yn ôl Clark a Metcalfe (2002), mae datblygu a mireinio sgiliau spesific yn hanfodol er mwyn gosod sylfaen ar gyfer y hir dymor. Os nad yw’r disgyblion yn cael y cyfleoedd i gryfhau’r sgiliau hyn sydd yn cael ei chyfleu yn wersi SEM nid yw disgyblion yn gallu datblygi sgiliau modur, Gall hyn effeithio ar y disgyblion yn negyddol gan leihau hyder, cymhwysedd a llwyddiant tymor hir mewn chwaraeon. Nesaf, mae’r agwedd wybyddol yn cael ei thargedu yn ystod sesiynau SEM trwy wella strategaethau yn chwaraeon spesific, dealltwriaeth o reolau a dysgu sut i wella yn annibynnol ac fel grwp. Enghraifft dda o hyn yn y gwersi SEM yw darparu rolau spesific fel dyfarnwyr neu hyfforddwyr, mae’r ddwy rôl yma yn gofyn i'r disgyblion gwneud penderfyniadau annibynnol a hefyd yn gofyn iddynt wella ei ddealltwriaeth o’r chwaraeon os iddynt eisiau cymrud rôl hanfodol yn y sesiwn. Mae Buchanan a Barrow (2016) yn datgelu fod cymrud rolau yn gwersi SEM hefyd yn annog ymgysylltiad a chyfrifoldeb gan wella domain gwybyddol a rhoi fwy o gyfrifoldeb ar bawb yn y gwersi. Mae’r domain emosiynol yn cynnwys niferoedd o sgiliau fel cydweithio efo eraill, arweinyddiaeth, cyfrifoldeb a theimlad o berthyn mewn timoedd. Mae hyn yn cael ei chyfleu yn y model SEM trwy ddarparu tymhorau hirach ble mae’r timau yn aros y rhun peth trwy hyn, gosod nodau a darparu rolau ystyrlon. Yn ôl Ang a Penney (2013) mae gwersi addysg gorfforol SEM yn gallu datblygu 'resilience’ emosiynol yn enwedig wrth ymdopi â methiant mewn addysg gorfforol a chwaraeon. Gallwn weld bod SEM yn cefnogi’n glir ddatblygiad corfforol, gwybyddol ac emosiynol disgyblion. Ond, yn ôl Harvey et al (2020) mae llwyddiant y model yn dibynnu ar arbenigedd yr athro a threfniadaeth ofalus. Gallwch ddadlau heb y nodweddau yma gall rhai disgyblion fethu elwa’n llawn ar y cyfleoedd gwybyddol a chymdeithasol. Felly, er bod potensial cryf gan SEM i gyflawni amrywiaeth o nodau mewn gwersi addysg gorfforol mae ei llwyddiant yn dibynnu ar pa mor effeithiol mae’n cael ei wneud.

Sport education model ai effaith ar physical literacy-

‘’Physical literacy describes the motivation, confidence, physical competence, understanding and knowledge that individuals develop in order to maintain physical activity at an appropriate level throughout their life’’ (Whitehead, 2010). Mae’r Sports education model (SEM) yn adlewyrchu’r dyfyniad yma yn gyson trwy gydol gwersi addysg gorfforol trwy annog fframwaith i adeiladu hyder, dealltwriaeth o’r chwaraeon, cymhelliant a chymhwysedd corfforol gan ddefnyddio’r chwe phrif bwnc SEM yn effeithiol. Mae hyder yn cael ei annog yn gyson pryd mae disgyblion yn cael yr hawl i ddefnyddio amryw o rolau gwahanol, mae’r defnydd o deimlo o dan sylw yn y gwersi yn gwneud i'r disgyblion teimlo’n hapus ac fel ei bod yn perthyn yn y gwersi. I ychwanegu at hyn, mae cymhelliant yn rhan glir sydd yn cael ei phwysleisio yn yr adran tymhorau. Mae hyn yn cael ei adlewyrchu pan mae nod glir gan y timau i geisio cyrraedd ffeinal ar ddiwedd y tymor fel enghraifft. Yn ogystal, mae’n glir i weld pan mae dealltwriaeth a meddylfryd gwybyddol yn cael ei chynnwys yn y gwersi SEM, mae angen i'r disgyblion dysgu rheolau a thactegau newydd i cyd fynd efo’r gemau yn y gwersi felly mae hyn yn annog dealltwriaeth o gemau addysg gorfforol.

Hybrid models (SEM & TGFU) - 

‘’Teaching Games for Understanding (TGfU) is a progressive approach to physical education (PE) that prioritises the development of students’ game understanding and decision-making abilities’’(Durden-Myers, 2025). Mae cyfuno SEM a TGFU yn ffordd gadarnhaol o gyfleu gwersi effeithiol addysg gorfforol (Zhang et al, 2024). Yn ogystal mae Zhang et al. (2024) yn trafod taw nod y modelau hybrid yw annog agweddau cymhelliant a dysgu trwy gyfuno cryfderau SEM â ffocws gwybyddol a thactegol TGfU, o ganlyniad i hyn maint yn cefnogi datblygiad mwy cyfannol. Hefyd mae Webb a Pearson (2012) yn trafod fod cyfuniad o SEM a TGfU yn helpu athrawon i ddylunio unedau creadigol a thematig sy’n cael ei chynnwys dros niferoedd o pwnciau gemau chwaraeon fel ‘invasion, striking/fielding, a net/court’ games. Ar y llaw arall yn ôl Diaz-Cueto (2010) gallwch ddadlau problem sydd yn ymwneud â pharodrwydd a hyder athrawon. Gall defnyddio TGfU y rhun amser a SEM, greu heriau wrth gynllunio a chyflwyno gwersi, gan arwain at deimladau o ansicrwydd, pryder a blinder yn ystod gwersi modelau hybrid.

I orffen yn bersonol credaf fod gwersi Sport education model (SEM) yn cynnig ffordd effeithiol o gyflwyno addysg gorfforol ac yn gallu helpu cyrraedd nifer o nodau ar gyfer pobl ifanc. Trwy ddefnyddio chwe phrif bwnc SEM, mae’n datblygu cymhelliant, hyder, sgiliau corfforol a dealltwriaeth o gemau. Hefyd i ychwanegu at hyn, mae llwyddiant y model yn dibynnu ar sgiliau dysgu a chynllunio athrawon felly heb hyn bydd effeithiau clir negyddol efo dysgu’r model yma. Credaf fod SEM efo potensial cryf i greu profiadau chwaraeon realistig sy’n cefnogi ffactorau hanfodol fel datblygiad corfforol, gwybyddol ac emosiynol pobl ifanc ac o hyn yn annog cyfranogiad trwy gydol bywyd yn chwaraeon.  

